สวัสดีครับ ขออนุญาตสอบถามครับ คือลูกสุนัขที่ผมเลี้ยงไว้ 6 ตัว อายุ 2 เดือนครี่ง เกิดมีอาการป่วย 1ตัว เมื่อวันที่ 13 เมษายน 2565 อาการป่วยมีไข้ เดินโซเซ เบื่ออาหาร นอนซม กินน้ำบ้าง และชักเกร็งตายเมื่อ 16เมษายน 2565 ( พ่อ-แม่สุนัขฉีดวัคซีนพิษสุนัขบ้าเกือบครบปีแล้วครับ )..ส่วนผมก็คลุกคลีกับสุนัขบ้าง ช่วงป่วยก็ป้อนยาสมุนไพร ผมมีแผลเล็กน้อยสังกะสีบาด นิดนีง แต่ทุกครั้งที่ป้อนยาแล้วผมจะล้างมือด้วยสบู่ ผมขอรบกวนสอบถามครับ ว่าผมต้องไปฉีดวัคซีนกระตุ้นเพื่อป้องกันโรคพิษสุนัขบ้าหรือไม่ หรือรอดูอาการลูกสุนัขตัวอื่นๆซี่งแข็งแรงดี ก่อนก็ได้ ผมฉีดวัคซีนพิษสุนัขบ้ากระตุ้นมาล่าสุดเมื่อ 3 ธ.ค.2564 ขอบพระครับ
สวัสดีค่ะ หากลูกสุนัขยังสามารถกินน้ำได้บ้าง แล้วจึงตาย ก็ไม่น่าเป็นโรคพิษสุนัขบ้า นอกจากนี้ หากไม่ได้โดนลูกสุนัขกัดหรือข่วน มีแค่การป้อนยาให้ แล้วไม่ได้ถูกสุนัขเลียที่บาดแผลที่มือโดยตรง ก็ไม่ได้ทำให้ติดโรคพิษสุนัขบ้ามาค่ะ ดังนั้น ก็ไม่จำเป็นต้องไปฉีดวัคซีนกระตุ้นอย่างไรก็ตาม หากไม่แน่ใจว่าโดนลูกสุนัขเลียหรือไม่ และไม่แน่ใจอาการที่ลูกสุนัขเป็น ก็ควรไปฉีดวัคซีนกระตุ้นป้องกันไว้ก่อน ไม่ควรรอดูอาการลูกสุนัขตัวอื่นๆ เพราะลูกสุนัขตัวอื่นๆ อาจไม่จำเป็นต้องติดโรคมาก็ไดค่ะ โดยทั้งนี้ หากเคยฉีดกระตุ้นมาล่าสุดเมื่อ 3 ธ.ค. 64 ก็ให้ฉีดกระตุ้นไปอีก 1 เข็มค่ะ